jawaban pitakonan-pitakonan ngenani kahanane wargane. Jawaban wis ana, kari milih dijumbuhake karo kahanan kang bisa disawang ing saben dinane. Dikarang saka ngomah wae bisa. Nanging angele, amarga satemene mung sethithik banget, utawa meh ora ana wargane sing bisa mlebu ing kriteria kaya sing dikarepake ing kuesener sing kudu ditakokake marang wargane. Mangka ing papan-papan liya senajan ora mlebu criteria, wong-wong ya tetep dilebokake lan ya entuk bagian. Iki sing njalari atiku judheg. Sebab yen nganti mung sethithik wargaku sing katut kamangka ing papan liya, senajan luwih adoh saka kriteria lan luwih nduwe, kanyata akeh sing katut, harak aku mengko sing disalahke dening warga. Dikira ora mbiyantu merjuangake wargane, dupeh awake dhewe wis dadi pegawe negeri, wis ora butuh. Dikira Pak RT ora bisa nyambut gawe. Pancen angel ngadhepi wong-wong sing wis suda rasa isine. Ora isin dianggep wong kesrakat senajan satemene apa-apa ya sarwa nduwe, waton bisa melu nampa bantuan utawa bisa ngrasakake pelayanan gratis. Wis ora nggagas yen dilebokke ewone wong sekeng, jer kancane ya akeh. Ora ngijeni.